   لنڊن (ويب ڊيسڪ) سريلنڪا جي اڳوڻي اسٽار بيٽسمين ڪمار سنگاڪارا انگلينڊ ۽ آسٽريليا جهڙين وڏين ٽيمن تي پاڪستان جي دوري لاءِ زور ڀريو آهي. پرڏيهي ميڊيا کي انٽرويو ڏيندي اڳوڻي سريلنڪن ڪپتان ۽ وڪيٽ ڪيپر بيٽسمين ڪمار سنگاڪارا جو چوڻ هو ته پاڪستان ۾ سيڪيورٽي انتظام بهترين آهن، ڪنهن ايشيائي ٽيم طرفان اتي وڃڻ کان وڌيڪ اهم اهو آهي ته انگلينڊ، آسٽريليا ۽ ڏکڻ آفريڪا جهڙا ملڪ به سيڪيورٽي معاملن جو جائزو وٺن ۽ خاطري حاصل ڪندي پاڪستان جو دورو ڪن. هن چيو ته پاڪستان ۾ عالمي ڪرڪيٽ جي بحاليءَ جو سفر تيز ڪرڻ لاءِ وڏين ٽيمن جو دورو اهميت رکندڙ هوندو، موجوده حالتن ۾ مختصر دورو به مناسب آهي.